NUMO er eitt virki í framgongd, og okkum tørvar tí evnarík ung fólk við áræði. Um tú hevur áhuga fyri fíggjar- og samfelagsviðurskiftum, hevur áhuga fyri vinnulívi og vinnuligum viðurskiftum, og vilt vita hvussu tingini hanga saman, so er ein útbúgving sum grannskoðari viðkomandi fyri teg. Vit kunnu bjóða tær eina verkliga og ástøðiliga útbúgving á høgum støði. Um NUMO NUMO er eitt grannskoðara- og ráðgevingarfelag, sum varð stovnað í 2013. Umframt at gera lógarbunda grannskoðan, veita vit ráð á ymsum økjum, t. d. viðvíkjandi roknskapi, bókhaldi, stovnan av virkjum, sølu/keyp/umskipan av virkjum, skattamálum v. m. Málið hjá NUMO er at vera í fremstu røð, tá talan er um trygga og dygga grannskoðan og ráðgeving. NUMO leggur seg eftir at vera mannað við starvsfólki, ið hava hægstu ástøðiligu útbúgvingina og røttu førleikarnar. NUMO hevur kjarnuvirðini trygd og dygd, og verður arbeiðið útinnt við tí neyvleika og skjótleika, sum arbeiðið krevur. NUMO vil vera kent fyri at gera tað rætta. Í september 2014 fekk NUMO, sum fyrsta og higartil einasta løggilda grannskoðaravirki í landinum fult vanligt óheft eftirlit á altjóða støði. Eftirlitið gav ikki orsøk til uppfylgjandi eftirlit. Við hesum kann NUMO vísa á, at góðskan hjá fyritøkuni er á altjóða støði. Krøv til tín Starvsfólk hjá NUMO skulu vera ábyrgdarfull og álítandi, og hava rættan hugburð. Ástøðilig útbúgving og starvsvenjing krevur, at tú sjálv/sjálvur tekur eitt stórt tak. Hevur tú viljan og evnini til at gjøgnumføra eina útbúgving hjá okkum, gevur tað nógvar møguleikar í framtíðini. nýliga, og at tú ert áhugað/áhugaður í eini búskaparligari útbúgving. NUMO kann bjóða Lærutíðin er trý ár. Vit bjóða tær eitt spennandi lærupláss, har tú í fyrstu atløgu kanst lesa HD, samstundis sum tú vinnur pening. Aftaná NUMO. Eftir cand. merc. aud. er møguleiki at gerast statsautoriseraður og løggildur grannskoðari. NUMO hevur skrivstovur í Tórshavn, Klaksvík og Vági. Lærlingurin verður knýttur at skrivstovuni í Tórshavn, men roknast kann tó eisini við arbeiði á hinum deildinum í styttri tíðarskeið. Umsókn Starvið verður sett eftir summarfrítíðina (umleið 1. september 2016). Setanartilgongdin byrjar í mai/juni. Nærri upplýsingar fáast við at venda sær til Jørmann Petersen á tlf. 551324 ella Bjarna Arnason á tlf. 551300. Fleiri upplýsingar eru eisini á okkara heimasíðu: www. numo. fo. Skrivlig umsókn við prógvum og øðrum upplýsingum skal sendast til numo @ numo. fo ella NUMO, Undir Bryggjubakka 13, Postboks 1165, FO-110 Tórshavn. Umsóknin skal vera okkum í hendi í seinasta lagi 23. mai 2016. Nebula-Íverksetanarráðstevnan Aftur í ár luttekur NUMO við bási á árligu Nebula íverksetanarráðstevnuna. Hesuferð er NUMO eisini høvuðssponsor á degnum, sum bjóðar íverksetarum íblástur, ráðgeving og netverk til leiðina frá hugskoti til veruleika. NUMO følir seg heima á íverksetanarráðstevnuni, av tí at løggilda grannskoðanarvirkið eisini er nýliga startað íverksetarafyritøka. "Vit hava arbeitt nógv við íverksetarum sum júst eru farnir í holt við nýtt virksemi, og hava vegna okkara egnu royndir eitt serstakt innlit í júst tær avbjóðingar sum íverksetarar standa yvir fyri. Tí halda vit, at tað hevur stóran týdning at luttaka á íverksetanarráðstevnuni og vera við til at stimbra tað føroyska umhvørvið, "sigur Bjarni Arnason, stjóri á NUMO. Umframt básarnar á degnum hevur Nebula eina røð av innsløgum á pallinum. Ólavur Ellefsen, stovnari av Simprentis, fortelur um leiðina frá start til exit. Eisini koma Oddur Friang Rasmussen og Pól Andrias Larsen at saman fortelja um sínar royndir við at gerast íverksetarar meðan teir eru lesandi, sum hevur við sær unikkar avbjóðingar og møguleikar. Øll eru vælkomin á degnum, sum verður hildin í Reinsarínum klokkan 13 nú leygardagin tann 15. august. Tiltakið er ókeypis, og tilmelding er á heimasíðuni nebula. fo ella við dyrnar. Hølir til leigu Hølið er í miðbýnum í Havn og er 230 fermetrar til støddar í trimum hæddum. Eru nýtímansgjørd í 2006. Vælegnað til tænastuvinnu, handil, skrivstovu og avgreiðslu. Nærri upplýsingar fáast við at venda sær til Bjarna Arnason, ba @ numo. fo, tel: 55 13 00 Góða gongdin hjá NUMO heldur fram NUMO løggilt grannskoðanarvirki Sp/f sá dagsins ljós í 2013 sum úrslit av eini samanlegging av Sp/f A & M og Sp/f Numero. Við hesi samanlegging vóru tað framhaldandi trý løggild grannskoðanarvirki at velja í millum. NUMO hevur megnað at fóta sær í eini siðbundari vinnu. Við tað, at m. a. landsins myndugleikar við Keypsportalinum, hava sett sær fyri at fáa meira fyri minni, er nakað av kapping eisini komin í grannskoðaravinnuna. Fyri at standa seg enn betur í øktu kappingini hevur NUMO sett Jørmann Petersen, løggildan grannskoðara í starv tann 1. apríl 2015. Jørmann, sum er ættaður úr Sandavági, er útbúgvin statsaut. revisor í Danmark, umframt at hann hevur føroyska løggilding. Í dag hevur NUMO fimm góðkendar grannskoðarar, herav tríggir eru løggildir. NUMO hevur umframt generella vitan um føroyska vinnu í dag savnað føroyska servitan innan peningastovnar, fiskivinnu, alment virksemi, børsskrásett virkir, skatt, keyp og sølu av virkjum v. m. NUMO hevur, sum einasta føroyska grannskoðanarvirkið, staðið fult góðskueftirlit, ið varð framt av eftirlitsfólki frá danska Erhvervs- og Selskabsstyrelsen. NUMO lýkur sostatt treytirnar fyri at útinna dygga grannskoðan á altjóða støði. Við at velja NUMO fær kundin tænastur á altjóða støði til kappingarførar prísir. Grannskoðaraeftirlit Í galdandi grannskoðaralóg er ásett, at øll góðkend grannskoðaravirki í landinum skulu hava óheft góðskueftirlit. Hetta er ásett, fyri at Føroyar skulu liva upp til altjóða krøv á grannskoðaraøkinum. Fyrstu eftirlitini vórðu framd í Føroyum í 2011 av donskum eftirlitsfólkum. Talan var tá um sonevnd tænastueftirlit. Við tíðini er ætlanin, at øll góðkend grannskoðaravirki skulu hava fult eftirlit. Í Føroyum eru í dag umleið 10 góðkend grannskoðaravirki, herav 3 løggild og 7 skrásett. Í september 2014 fekk NUMO, løggilt grannskoðanarvirki, sum fyrsta og higartil einasta løggilda grannskoðaravirki í landinum fult vanligt eftirlit. Eftirlitið gav ikki orsøk til uppfylgjandi eftirlit. Hetta eru vit frá NUMO sjálvandi væl nøgd við. Næsta vanliga eftirlit verður í seinasta lagi í 2017. Steypafinalan Steypafinalan hjá dreingjum 10 ár var í millum H71 b og Team Klaksvík. Finaluna vann Team Klaksvík. Vit frá NUMO ynskja bæði H71 b og Team Klaksvík til lukku við ávikavist 2. plássi og 1. plássi. NUMO løggilt grannskoðanarvirki, letur deild upp í Vági NUMO, løggilt grannskoðanarvirki, letur deild upp í Vági. Tilknýtið og góða undirtøkan í Suðuroynni er grundarlagið undir nýggju deildini. Les meira NUMO løggilt grannskoðanarvirki–Numero og A & M leggja saman Grannskoðanarvirkini Numero í Klaksvík og A & M í Tórshavn leggja saman. Nýggja navnið er NUMO løggilt grannskoðanarvirki, við skrivstovum í Klaksvík og í Vágsbotni í Tórshavn. Les meira Sjálvuppgávan 2013 Sjálvuppgávan fyri persónar og feløg skal latast inn ávikavist tann 1. mai og 1. juli 2014. Les meira Felagskapitalur Kravdur felagskapitalur er minkaður úr kr. 125.000 niður í kr. 80.000 1. januar 2012. Les meira